Ray Reardon

Raymond 'Ray' Reardon (Tredegar, Gales, 1932ko urriaren 8a - 2024ko uztailaren 19a) snooker jokalari galestarra izan zen. Then and Now: Ray Reardon

 Kirol ibilbidea 
Sei aldiz irabazi zuen Munduko Txapelketa 1970eko hamarkadan. 1970, 1973, 1974, 1975, 1976 eta 1978ean . 1982an txapeldunordea ere izan zen. Urte horietarik Munduko Txapelketaren aro modernoa 1977tik aurrerakoa dela kontsoderatzen da. Halaber 1976-77an munduko snooker sailkapen globala ofizialdu zenean, lehen postuan kokatu zen lehenbiziko jokalaria izan zen. 1978an munduko txapeldun nagusiena izan zen ordura arte (45 urte eta 203 egunekin) eta 1982an ranking txapelketa bateko garaile nagusiena (50 urte eta 14 egunekin). 1982ko horretan munduko rankingeko lehena ere bihurtu zen, hori ere adin errekorra.

1992an snooker-etik erretiratu zen, baina zenbait jokalariren laguntzaile izan zen, eta, adibidez, 2004an munduko txapeldun titulua berari zor ziola esan zuen Ronnie O'Sullivanek.

2017tik Galesko Open txapelketako saria, Ray Reardon Trophy izena darama bere omenez.

 Bizitza pertsonala 
Ray Reardon 1932an jaio zen Galesko Monmouthshireko meatze-herri batean: Tredegar Then and Now: Ray Reardon. Aita bezala meategian lan egin zuen hamalau urtetik aurrera, eta herriko langileen klubean trebatzen hasi zen snookerrean eta billarrean.

Meategian izandako istripu batean, Ray Reardon lurrean harrapatuta geratu zen hiru orduz, baina onik atera zuten. Lanbidez aldatu zuen orduan eta Ingalaterran Stoke-on-Trent hirian polizia bilakatu zen.

Atzerantz bildutako adatsak eta hortz zorrotz irten samarrekin egin ohi zuen irribarreak "Drakula" ezizena eman zioten.

 Erreferentziak 

 Kanpo estekak 

Kategoria:Snooker jokalariak
Kategoria:Galesko kirolariak